 **C**sengőd **K**özség 6222 Csengőd, Dózsa Gy. u. 35.

 **P**olgármestere 🕿 78/441-177 🗎 78/441-177

  *e-mail:* *polgarmester*@csengod.hu

**ELŐTERJESZTÉS**

**a képviselő-testület 2018. április 24-i ülésére**

**Tárgy:** Beszámoló a lejárt határidejű határozatok végrehajtásáról

Tisztelt Képviselő-testület!

A **118/2017-(XI.28.)** számú határozatában a Képviselő-testület a csengődi 33 hrsz-ú ingatlan telekalakításáról döntött. A telekalakítási eljárás megtörtént, a módosítás a változási vázrajznak megfelelően az ingatlan-nyilvántartásban átvezetésre került.

A **12/2018.(II.9.)** számú határozatbana Képviselő-testülete a csengődi 0168/10 hrsz-ú ingatlan értékesítéséről döntött. A vételi ajánlatot tevő Somogyi Nóra Boglárka a Képviselő-testület által meghatározott vételárat elfogadta, az adásvételi szerződés megkötése megtörtént.

A **15/2018.(II.9.)**  számú határozatában a Képviselő-testület Digitális Jólét Program Pontok fejlesztésére pályázat benyújtásáról döntött. A pályázat határidőben benyújtása került, annak elbírálása megtörtént. A sikeres pályázattal kapcsolatos együttműködési megállapodás megkötése folyamatban van.

A **18/2018.(II.27.)** számú határozatában a Képviselő-testület a korábbi döntés módosításával megválasztotta a Környezetvédelmi Bizottság, valamint az Ügyrendi Bizottság tagjait. Az önkormányzat szervezeti és működési szabályzatának mellékletében az állandó bizottságok névsora a testület döntésének megfelelően aktualizálásra került.

A 1**9/2018.(II.27.)** számú határozatban a Képviselő-testület a polgármester 2018. évi szabadság ütemtervét fogadta el. Az elfogadott ütemterv év közben módosulhat, a végrehajtásáról a következő évi szabadság ütemterv beterjesztésekor kap tájékoztatást a Képviselő-testület.

A **24/2018.(II.27.)** számú határozatában a Képviselő-testület a Szavazatszámláló Bizottságok tagjait és póttagjait választotta meg. A megválasztott tagok és póttagok a polgármester előtt esküt tettek, alakuló ülésüket megtartották, a tagok az április 8-i országgyűlési választások lebonyolításában közreműködtek.

A **25/2018.(II.27.)** számú határozatával a Képviselő-testület jóváhagyta a Csengődi Polgármesteri Hivatal köztisztviselőre vonatkozó Cafeteria szabályzatot és annak szabályait a polgármesterre is kiterjesztette.

A **27/2018.(II.27.)** számú határozatával a Képviselő-testület az Akasztó-Csengőd-Tabdi Önkormányzatok közös tulajdonában lévő szennyvíztelep szennyezés-csökkentési ütemtervét fogadta el. A szennyezés-csökkentési ütemterv határidőben benyújtásra került. Kétszeri hiánypótlást követően a módosított ütemterv április 12-én ismételten benyújtásra került.

A **31/2018.(III.7.)** számú határozatával módosította a hitelkeret szerződés megkötéséről szóló határozatát. A döntésnek megfelelően, a határozatban írt összeggel a hitelkeret szerződés a Fókusz Takarékszövetkezettel megkötésre került.

A **33/2018.(III.7.)** számú határozatával jóváhagyta a Képviselő-testület a Bács-Kiskun Megyei Kormányhivatal által megállapított általános iskolai körzethatárt.

A Képviselő-testület az személyes gondoskodást nyújtó szociális ellátások intézményi térítési díjakat felülvizsgálta és a **37/2018.(III.29.)** számú határozatával úgy döntött, hogy azok mértékét változatlanul hagyja.

A **42/2018.(III.29.)** számú határozattal a Képviselő-testület egyetértett az IZSÁK-KOM Térségi Kommunális Szolgáltató Nonprofit Kft átalakulásával, az önkormányzati üzletrész értékesítésével. A döntésről a Kft. értesítése megtörtént.

Több lejárt határidejű határozat nem volt, az elmúlt ülés óta, halaszthatatlan önkormányzati ügyben, a képviselő-testület nevében döntést nem hoztam.

Javasolom, hogy a T. Képviselő-testület a fenti beszámoló megvitatása után a határozat-tervezetben foglaltak szerint döntsön.

C s e n g ő d, 2018. április 20..

Lajter Ferenc sk.

polgármester

**HATÁROZAT-TERVEZET**

Csengőd Község Önkormányzatának Képviselő-testülete a lejárt határidejű határozatokról szóló beszámolót az előterjesztett formában és tartalommal elfogadja.

Határidő: azonnal

Felelős: polgármester